CELEX: 32010D0602
Language: lv
Date: 2010-10-06 00:00:00
Title: 2010/602/ES: Komisijas Lēmums ( 2010. gada 6. oktobris ), ar kuru groza II pielikumu Lēmumā 2006/766/EK attiecībā uz ierakstu par Serbiju to trešo valstu un teritoriju sarakstā, no kurām ir atļauts importēt lietošanai pārtikā paredzētus zvejniecības produktus (izziņots ar dokumenta numuru C(2010) 6748)  Dokuments attiecas uz EEZ

7.10.2010   
            
            
               LV
            
            
               Eiropas Savienības Oficiālais Vēstnesis
            
            
               L 264/17
            
         KOMISIJAS LĒMUMS
   (2010. gada 6. oktobris),
   ar kuru groza II pielikumu Lēmumā 2006/766/EK attiecībā uz ierakstu par Serbiju to trešo valstu un teritoriju sarakstā, no kurām ir atļauts importēt lietošanai pārtikā paredzētus zvejniecības produktus
   (izziņots ar dokumenta numuru C(2010) 6748)
   (Dokuments attiecas uz EEZ)
   (2010/602/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 854/2004, ar ko paredz īpašus noteikumus par lietošanai pārtikā paredzētu dzīvnieku izcelsmes produktu oficiālās kontroles organizēšanu (1), un jo īpaši tās 11. panta 1. punktu,
   tā kā:
   
               (1)
            
            
               Regulā (EK) Nr. 854/2004 paredzēti īpaši noteikumi attiecībā uz dzīvnieku izcelsmes produktu oficiālās kontroles organizēšanu. Tajā jo īpaši paredzēts, ka dzīvnieku izcelsmes produktus importē tikai no tām trešām valstīm vai trešo valstu daļām, kuras iekļautas sarakstā, kas sagatavots saskaņā ar minēto regulu.
            
         
               (2)
            
            
               Regulā (EK) Nr. 854/2004 ir arī paredzēts, ka, veidojot un atjauninot šādus sarakstus, jāņem vērā Savienības veiktās kontroles trešās valstīs un trešo valstu kompetento iestāžu sniegtās garantijas attiecībā uz atbilstību vai līdzvērtību Savienības dzīvnieku barības un pārtikas aprites tiesību aktiem un dzīvnieku veselības noteikumiem, kā noteikts Eiropas Parlamenta un Padomes 2004. gada 29. aprīļa Regulā (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (2).
            
         
               (3)
            
            
               Komisijas 2006. gada 6. novembra Lēmumā 2006/766/EK, ar ko izveido to trešo valstu un teritoriju sarakstus, no kurām ir atļauts ievest gliemenes, adatādaiņus, tunikātus, jūras gliemežus un zvejniecības produktus (3), ir iekļauts to trešo valstu saraksts, kuras atbilst Regulā (EK) Nr. 854/2004 minētajiem kritērijiem un tādējādi spēj garantēt, ka minēto produktu eksports uz Savienību atbilst Savienības tiesību aktos paredzētajiem sanitārajiem nosacījumiem attiecībā uz patērētāju veselības aizsardzību. Īpaši minētā lēmuma II pielikumā ir ietverts to valstu un teritoriju saraksts, no kurām ir atļauts ievest zvejniecības produktus lietošanai pārtikā. Turklāt minētajā sarakstā norādīti ierobežojumi attiecībā uz šādu importu no dažām trešām valstīm.
            
         
               (4)
            
            
               Lēmuma 2006/766/EK II pielikumā Serbija pašlaik ir iekļauta kā trešā valsts, no kuras lietošanai pārtikā paredzētu zvejniecības produktu imports ir atļauts, taču tas attiecas tikai uz veselām un svaigām zivīm, kas nozvejotas jūrā.
            
         
               (5)
            
            
               Savienības veiktā kontrole, lai novērtētu Serbijā esošās pārbaudes sistēmas, ar ko reglamentē eksportam uz Savienību paredzētu zvejniecības produktu ražošanu, un turklāt Serbijas kompetentās iestādes sniegtās garantijas liecina, ka minētajā trešā valstī piemērotie nosacījumi attiecībā uz lietošanai pārtikā paredzētiem zvejniecības produktiem, kuri paredzēti eksportam uz Savienību, ir līdzvērtīgi attiecīgajos Savienības tiesību aktos paredzētajiem nosacījumiem. Lēmuma 2006/766/EK II pielikums attiecīgi jāgroza, lai atļautu lietošanai pārtikā paredzētu zvejniecības produktu importu no Serbijas, taču pašreizējais ierobežojums uz to neattiecas.
            
         
               (6)
            
            
               Tāpēc Lēmums 2006/766/EK attiecīgi jāgroza.
            
         
               (7)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2006/766/EK II pielikumā ierakstu attiecībā uz Serbiju aizstāj ar šādu ierakstu:
   
      
                  “RS
               
               
                  SERBIJA
                  Izņemot Kosovu, kā noteikts Apvienoto Nāciju Organizācijas Drošības padomes 1999. gada 10. jūnija Rezolūcijā Nr. 1244”
               
               
                   
               
            
   2. pants
   Šis lēmums ir adresēts dalībvalstīm.
   
      Briselē, 2010. gada 6. oktobrī
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 139, 30.4.2004., 206. lpp.
   
      (2)  OV L 165, 30.4.2004., 1. lpp.
   
      (3)  OV L 320, 18.11.2006., 53. lpp.